Theodelinda

Theodelinda, regina del lombardos, (circa 570-628) esseva le filia del duce Garibaldo I de Bavaria.

Illa esseva maritate prime in 589 a Authario, rege del lombardos,
filio del rege Clephi. Authario decedeva in 590 e Theodelinda esseva
permittite seliger Agilulfo como su proxime sposo e successor de
Authario in 591. Illa, post illo, habeva multe influentia in
restaurar le Christianismo Niceno (le orthodoxo, que depost
dividera se in 1054 per le Schisma Est-West in Catholicismo Roman
e le Orthodoxia oriental) a un position principal in Italia
respecto a su rival, le Christianismo Arrian.

Depost del conversion de Agilulfo a le fide Catholic, illa comenciava
a construer ecclesias in Lombardia e Toscana, inter illos le
Cathedral de Monza e le prime Baptisterio de Firenze. Tote
illos esseva dedicate a Sancte Johannes le Baptista.

Le famose tresor de Monza include le Corona de Ferro
e le theca persica, continente un texto del Evangelio de Johannes,
inviate per le Papa Gregorio I (590-604) a illa pro su filio
Adaloaldo. Altere regalo de iste papa al regina lombarde esseva
un encolpion in forma de cruce (reliquario) continente un portion del
Ver Cruce.

Le artes
Le historia del regina e su connexion con le famose
Corona de Ferro es narrate in le frescos pingite in
le Cappella de Theodelinda in le Cathedral de Monza, un obra de
Ambrosio e Gregorio Zavattari (1444).

Bibliographia
Iste articulo incorpora texto de un publication ora in le dominio public:
Herbermann, Charles, ed. (1913). "Lombardy". Catholic Encyclopedia. Robert Appleton Company.

Categoria:Lombardos